Tunjuk perasaan Mahsa Amini

Tunjuk perasaan Mahsa Amini ialah siri protes dan pergolakan awam yang berterusan terhadap kerajaan Iran yang bermula di Tehran pada 16 September 2022. Protes bermula sebagai reaksi terhadap insiden kematian Mahsa Amini (), seorang wanita Iran berusia 22 tahun yang meninggal dunia dalam tahanan polis. Menurut saksi mata, dia dipukul oleh Peronda Bimbingan, pengawal selia akhlak Iran, dan dituduh melanggar undang-undang hijab wajib Iran, dengan hukuman kerana memakai tudung secara "tidak wajar". Polis Iran menafikan bahawa Amini dipukul semasa dia dalam tahanan. 

Protes berkaitan Mahsa Amini bermula beberapa jam selepas kematiannya di Tehran. Bantahan mula-mula bermula di hospital tempat Amini dirawat, dan kemudian cepat merebak ke bandar lain, pertama di wilayah asal Amini di Kurdistan, termasuk di Saqqez, Sanandaj, Divandarreh, Baneh dan Bijar.

, paling kurang 50 penunjuk perasaan terbunuh dalam campur tangan kerajaan, menjadikan protes ini paling berdarah sejak protes 2019–2020 dengan lebih 1,500 nyawa terkorban. Protes ini juga menerbitkan sekatan Internet besar-besaran oleh kerajaan. Tindak balas kerajaan kebanyakannya ditentang secara global, dengan Jabatan Perbendaharaan Amerika bertindak menyekat pihak Peronda dan pegawai-pegawai tinggi Iran.

 Latar belakang 
Protes Iran terhadap peraturan kewajipan bertudung bermula pada 2017. Mahsa Amini ialah seorang wanita Iran Kurdi berusia 22 tahun yang telah ditangkap oleh Peronda Panduan pada 14 September 2022 kerana pemakaian "tudung yang tidak betul." Polis dituduh memukulnya hingga cedera parah di kepala; Amini telah disahkan meninggal dunia pada 16 September. Selepas pengebumiannya, protes telah diadakan di beberapa bahagian di Iran. Protes di seluruh negara kemudiannya dipanggil dari wilayah Kurdistan ke Tehran pada 18 September. Parti Kurdistan Iran dan aktivis sivil dan politik dari Kurdistan mengisytiharkan hari Isnin sebagai hari mogok umum.Protests Spread From Hijab Victim's Hometown To Other cities, Iran International, 2022Hengaw report No. 2 regarding Saqqez and Sanandaj protests, Hengaw News Agency, 2022Internet disrupted in Iran amid protests over death of Mahsa, Iran Wire, 2022

 Slogan 
Penunjuk perasaan telah menggunakan pelbagai slogan dan pelekat dalam protes ini, yang secara langsung mengkritik kerajaan negara dan pemimpinnya, Khamenei. Penunjuk perasaan telah menunjukkan penentangan yang kuat terhadap tindakan pelanggaran hak asasi manusia yang dilakukan oleh Peronda Panduan Iran khususnya. "Wanita, Nyawa, Kebebasan" (, ) ialah slogan popular protes.

 Internet terputus 
Untuk menghalang gambar dan video protes daripada disiarkan di Internet serta mencapai agensi berita utama dunia, kerajaan pada mulanya memutuskan rangkaian Internet dan saluran media sosial di bandar Saqqez dan Sanandaj selama beberapa hari. Tatkala protes merebak ke seluruh Iran, kerajaan Republik Islam memutuskan seluruh Internet di seluruh Iran.Iranians see widespread internet blackout amid mass protests, AP News, 21 September 2022 Di Twitter, platform pemesejan WhatsApp menyatakan bahawa ia sedang berusaha untuk memastikan pengguna Iran sentiasa berhubung dan tidak akan menyekat nombor telefon Iran. Televisyen negara Iran cuba mengawal protes dengan menyiarkan program propaganda menentang protes popular. Juga, penyokong kerajaan Iran, diiringi oleh polis kerajaan Iran, membantah di jalanan dengan slogan menentang penunjuk perasaan Iran, Amerika dan United Kingdom.government reactions to protests; The threat of the universe to "not spare."

 Rujukan 

Kategori:Sumber bahasa Parsi CS1 (fa)
Kategori:Halaman yang menggunakan berbilang imej dengan imej skala auto
Kategori:Tunjuk perasaan 2022
Kategori:2022 di Iran